Ott Lepland

Ott Lepland (sündinud 17. mail 1987 Tallinnas) on eesti poplaulja ja laulukirjutaja. Ta esindas 2012. aasta Eurovisiooni lauluvõistlusel Eestit, kus saavutas enda kirjutatud lauluga "Kuula" 6. koha. Laulmisega on Ott tegelenud lapsest peale: väikese poisina ilmusid temalt kassetid nagu "Oti suvelaulud", "Oti jõululaulud", "Ott ja valged jänesed" ning "Ott ja sõbrad", millest viimased kaks on välja antud ka CD-na. Lepland võttis koos ansambliga Beergrass osa saatest "7 vaprat", kus esitas laulu "Lambarock". Ott Lepland on kaasa teinud Vanalinnastuudio lavastustes "Kommipoodi ära eksinud ...", "12 tooli" ja "Tuhat klouni". Ott Lepland on õppinud Georg Otsa nimelises Tallinna Muusikakoolis pop-jazz-laulu ja käinud laulukoolis WAF. Lisaks laulmisele on Lepland õppinud kümme aastat klaverit. WAF-i laulukooriga osales Lepland telesaates "Laululahing", kus laulis solistina järgmistes lugudes: "Sa haara kinni mu käest", "Vana vaksal" ja "On läinud aastad". 2008. aastal mängis Ott Lepland Kaari Sillamaa Noorte Muusikateatri ja Otsa kooli ühislavastuses "Saladin ja Lõvisüda" Richard Lõvisüdame rolli. Lisaks oli ta 2006. aastal linastunud muusikalis "Fame" taustalaulja. Lepland võitis 2009. aastal "Eesti otsib superstaari" saate kolmanda hooaja. Saate superfinaali vaatas ligi 363 000 inimest ning see hoiab siiani "Eesti otsib superstaari" vaatajarekordit. Superfinaalis hääletas ligi 100 000 inimest, kellest 63% olid Ott Leplandi ja 37% Birgit Varjuni poolt. Televaatajate lemmik Ott Lepland võitis ka raadiojaama Star FM kuulajate ennustusvõistluse – tema poolt hääletas ligi 90% vastanuist. Lepland võitis 100 000 krooni ja plaadilepingu Crunch Industryga. Saates esitatud laulud 2010. aasta aprillis ilmus Leplandi debüütalbum "Ott Lepland". Plaadil on 12 lugu, kõik eestikeelsed, ning nende autorid on Ott Lepland, Tanel Padar, Hendrik Sal-Saller, Laur Joamets, Kaspar Kalluste ja Taavi Paomets. Album sisaldas selliseid lugusid, nagu näiteks "Otsides ma pean su jälle leidma", "Süte peal sulanud jää", "Läbi öise Tallinna", "Üheskoos on olla hea". Albumit saatis suur müügiedu. 2011. aasta lõpus andis Ott Lepland välja oma teise stuudioalbumi pealkirjaga "Laulan ma sind". Plaadil on 11 lugu, mille seas ka näiteks "Sinuni", "Kohtume jälle", "Öö (singel)", "Tunnen elus end" ja "Kuula". Plaadi on produtseerinud Crunch Industry. "Öö mu kannul käib" on Leplandi kolmas stuudioalbum, mis anti välja 2012. aasta detsembris, plaadi produtseeris Crunch Industry. Albumil on 12 lugu, nende seas singlid "Kodu", "Maagiline maa" ja "Planeet oma teel". "Siinpoolne" on Ott Leplandi neljas stuudioalbum, mis anti välja 2015. aasta mais, plaadi produtseeris Crunch Industry. Albumil on 11 lugu, nende seas singlid "Ajaga võidu", "Pool tundi veel" ja "Iga päev". "Maailm mu ees" on Leplandi viies stuudioalbum, mis anti välja 2016. aasta 17. novembril. Tegu on kunstilise kontsertalbumiga, mis sisaldab nii Ott Leplandi läbi aegade parimaid kui ka uuemaid lugusid. "Tagasirändur" on Ott Leplandi kuues stuudioalbum, mis ilmus 15. oktoobril 2018. aastal. Album sündis Ott Leplandi ja Rein Rannapi koostöös: Lepland laulab seal Rannapi kirjutatud lugusid. 30. augustil 2011. aastal avalikustas telekanal TV3, et Ott Lepland osaleb saatesarjas "Laulupealinn" ning esindab seal Kärdlat. Igas saates tuli laulmiseks valida uus partner, kes on pärit Kärdlast või Hiiumaalt. Lepland võitis saatesarja ning alates 2011. aasta 20. novembrist kannab Eesti laulupealinna tiitlit Kärdla. Saates esitatud laulud 15. augustil 2013 avalikustas telekanal TV3 "Su nägu kõlab tuttavalt" teise hooaja esimese osalise – Ott Leplandi. Saatesari algas oktoobris ja finaal toimus 8. detsembril Saku Suurhallis. Igas saates tuleb jäljendada üht tuntud eesti või välismaa lauljat. Kuna saade kannab heategevuslikku eesmärki, siis keegi saatest välja ei lange, küll aga saadakse oma etteastete eest nii kohtunikelt kui ka kaasvõistlejatelt punkte. Ta võitis saatesarja kaheksanda saate, kus kehastas Stevie Wonderit. Auhinnaraha 1000 eurot annetas ta Maarja Päikesekodule. Finaalsaates saavutas Lepland teise koha ja pälvis raadio Star FM-i preemia "Kuulajate lemmik". Jäljendatud artistid ja esitatud laulud Ott Lepland osales 2014. aasta sügisel saatesarja "Laula mu laulu" teises hooajas. Saates esitatud laulud 2018. aasta sügisel jooksis TV3 eetris "Su nägu kõlab tuttavalt" seitsmes ehk kuldne hooaeg, millest võtsid osa saates juba varem osalenud avaliku elu tegelased. Ott Lepland saavutas ka seitsmenda hooaja finaalis teise koha. Jäljendatud artistid ja esitatud laulud 2024. aasta kevadel osales Ott Lepland Kanal 2 saatesarjas "Tähtede täht". Tegu on saatega, kus tuntud lauljad-muusikud panevad end proovile erinevates žanrites, millega neil igapäevaselt kokkupuudet pole. Saatesarja võitja 2024. aastal on Ott Lepland. Saates esitatud laulud 2010. aasta kevadel etendus Eesti Nuku- ja Noorsooteatris Walt Disney muusikalfilmi "Keskkoolimuusikal" põhjal valminud "Keskkoolimuusikal", mille meespeaosa ehk Troy Boltonit mängis Ott Lepland. Lisaks Leplandile tegid muusikalis kaasa Mari Ronimois, Silver Laas, Getter Jaani jt. Ott Leplandi ja Mari Ronimois esitasid seal ka dueti "Teeb haiget tõelisus". 17. veebruaril 2012. aastal linastus Eesti kinodes film "Vasaku jala reede". Tegu on kriminaalkomöödiaga, kus Lepland mängis ühte peaosalist – Leemetit. Veel teevad filmis kaasa Priit Võigemast, Taavi Teplenkov, Ivo Uukkivi, Priit Loog jt. Sama aasta detsembris ilmus film ka DVD-na. 15. detsembril 2011. aastal avalikustati saates "Ringvaade" Eesti Laul 2012 konkursil võistlevad 20 poolfinalisti. Kokku võistlusele esitatud 159 esitatud laulust olid kaks Ott Leplandi omad, millest poolfinaali pääses vaid "Kuula" (autorid Ott Lepland ja Aapo Ilves). Lepland astus looga "Kuula" üles 18. veebruaril toimunud esimeses poolfinaalis. Lugu pääses 3. märtsil toimunud Eesti Laul 2012 finaali. "Kuula" kogus superfinaalis 67% häältest ning võitis sellega 2012. aasta Eesti Laulu konkursi. Ott Leplandi laul "Kuula" kõlas 2012. aasta Eurovisiooni lauluvõistluse teises poolfinaalis neljateistkümnendana ning pääses edasi 26. mail toimunud finaalkontserdile, kus esineti üheteistkümnendana. Žürii ja televaatajate häälte tulemusena pääses Eesti 26. mail toimunud finaalkontserdile, kus astuti üles üheteistkümnendana. Finaalis saavutati 120 punktiga 6. koht. Lepland pälvis ESC Radio auhinna 2012. aasta lauluvõistluse hääletuse kategoorias "Parim meesartist", kogudes 19,4% häältest. 2013. aastast kuulub Ott Lepland ansambli Vallatud Vestid koosseisu. 2010. aasta detsembris andis kirjastus "Pilgrim" välja Eesti esimese fänniraamatu "Lubage mul olla. Ott Lepland" alapealkirjaga "8 kuud superstaarina". Raamatu autor on Kirke Ert. Raamatusse on oma osa andnud ka Tõnis Mägi, Mihkel Raud, Maiken, Danel Pandre jt. Osa raamatu müügitulust kanti stipendiumifondi, mis võimaldas kolmel lootustandval noorel WAF-i laulukoolis laulmist õppida. Noored valis Lepland välja ise. 2010 Eesti Vabaõhumuuseumis toimunud auhinnagalal "Kuldne Plaat 2010" pälvis Ott Lepland Eesti Koolimissi eriauhinna "Aasta ilusaim artist". 2010. aasta Raadio 2 Aastahiti teine koht lauluga "Süte peal sulanud jää". Samas edetabelis figureerisid ka lood "Sinuni", "Läbi öise Tallinna" ja "Kohtume jälle", mis said vastavalt 9., 10. ja 16. koha. 2011 "2011. aasta Eesti Muusikaauhindade" nominent kategoorias "Aasta debüütalbum" albumiga "Ott Lepland". Georg Otsa nimelises Tallinna Muusikakoolis toimunud auhinnatseremoonial "Kuldne Plaat 2011" pälvis Ott Lepland järgmised auhinnad: "Aasta uustulnuk", "Aasta edukaim artist internetis" ning tema laul "Süte peal sulanud jää" kui "Aasta raadiohitt". Ott Lepland valiti rahvahääletusel Raadio 2 Aastahiti unistuste bändi koosseisul. Bänd esitas Ivo Linna laulu "Sülita vaid allatuult". Raadio Uuno ja Elmari rahvahääletustel valiti 2011. aasta parimaks lauluks "Tunnen elus end", Raadio 2 Aastahitt edetabelis saavutas kolmanda koha. Raadio 2 aastahiti edetabelis pälvis lugu "Sinuni" 25. ja "Kuula" 26. koha. 2012 "2012. aasta Eesti Muusikaauhindade" nominent kategooriates "Aasta meesartist", "Aasta album", "Aasta popalbum" albumiga "Laulan ma sind" ning "Aasta parim lugu" samalt albumilt pärinev "Tunnen elus end". Lepland võitis kategooria "Aasta meesartist". "Kuula" sai Raadio Uuno ja Elmari rahvahääletustel 2012. aasta parima laulu tiitli. Raadio 2 edetabelis figureerisid kolm Leplandi lugu: 3. kohal "Kuula", 8. kohal "Imede öö" ja 9. kohal "Kodu". "ESC Radio reward" kui 2012. aasta Eurovisiooni lauluvõistluse parim meesartist. "2012. aasta keeleteo" nominent: eesti keeles esinemine 2012. aasta Eurovisiooni lauluvõistlusel ning saavutas hääletusel teise koha. 2013 "2013. aasta Eesti muusikaauhindade" nominent kategooriates "Aasta meesartist", "Aasta album", "Aasta popalbum" albumiga "Öö mu kannul käib" ja samalt albumilt pärinev laul "Kuula" kui "Aasta parim lugu". Žürii otsusel pälvis Ott Lepland auhinnad "Aasta meesartist" ja "Aasta popalbum". 2013. aastal osales Lepland vabariigiaastapäeva pidulikul vastuvõtul. 21. märtsil Solarise keskuses toimunud "Kuldne Plaat 2013" auhinnatseremoonial pälvis Ott Lepland lauluga "Kuula" auhinnad "Aasta esitaja" ja "Aasta Raadiohitt". 2014 Laul "Jäädagi nii" sai Raadio Elmari "Aasta Hitt 2014" tiitli, olnud edetabelis püsinud 20 nädalat. Sama lugu pälvis teise koha nii Raadio Elmari "Aasta Laulu" kui ka Raadio Uuno "Uuno Eesti Top 100" pingereas. "Eurovisiooni" fännide koostatud aastaedetabelis sai lugu esikoha. "Oti jõululaulud" (Seafarm Recs; 1995) "Oti suvelaulud" (Seafarm Recs; 1996) "Ott ja valged jänesed" (BG Muusik; 1996) "Ott ja sõbrad" (BG Muusik; 1996) "Ott Lepland" (Crunch Industry; 2010) "Laulan ma sind" (Crunch Industry; 2011) "Kuula (EP)" (Crunch Industry; 2012) "Öö mu kannul käib" (Crunch Industry; 2012) "Siinpoolne" (Crunch Industry; 2015) "Maailm mu ees" (Crunch Industry; 2016) "Tagasirändur" (Koos Rein Rannapiga) (Full House Agency; 2018) "Otsides ma pean su jälle leidma" (detsember 2009) "Süte peal sulanud jää" (veebruar 2010) "Läbi öise Tallinna" (aprill 2010) "Üheskoos on olla hea" (juuni 2010) "Kohtume jälle" (oktoober 2010) "Sinuni" (koos Lenna Kuurmaaga) (detsember 2010) "Öö" (4. aprill 2011) "Tunnen elus end" (4. oktoober 2011) "Kuula" (jaanuar 2012) "Imede öö" (mai 2012) "Kodu" (november 2012) "Maagiline maa" (18. detsember 2012) "Jõesäng" (koos Tanel Padari ja Jalmar Vabarnaga) (veebruar 2013) "Planeet oma teel" (31. mai 2013) "Lumisel teel" (koos Tanel Padari ja Jalmar Vabarnaga) (detsember 2013) "Pool tundi veel" (jaanuar 2014) "Pea meeles head" (koos Birgit Õigemeelega) (märts 2014) "Jäädagi nii" (29. mai 2014) "Värvid" (koos Tanel Padari ja Jalmar Vabarnaga) (16. juuni 2014) "Kiigu ja liugle" (koos Tanel Padari, Jalmar Vabarna ja ansambliga Kõrsikud) (november 2014) "Ajaga võidu" (15. jaanuar 2015) "Iga päev" (4. mai 2015) "Hingesugulane" (oktoober 2015) "Sinine safiir" (mai 2016) "Ärtukuningas" (oktoober 2016) "Maailm mu ees" (26. jaanuar 2017) "Siin me kokku saime" (1. juuni 2017) "Aeg" (7. veebruar 2018) "Uued ootused" (14. mai 2019) "Kõik mis hea" (23. oktoober 2019) "Lootuses" (11. mai 2020) "Vaikida võib" (04. detsember 2020) "Maailm me käes" (17. mai 2021) "Mina veel Sind ei tea" (07. oktoober 2021) "Jõulud rõõmsaks" (01. detsember 2021) "Aovalguses" (11. detsember 2021) "Hommikud" (15. juuni 2022) "Lõpmatuses" (15. märts 2023) "Kuuvalgus" (12. veebruar 2024) "Liiv tuule käes" (31. mai 2024) "Ott Lepland – ETV Live. DVD" 14. novembril 2012. aastal toimus Tallinnas Vene kultuurikeskuses Ott Leplandi kontserdi "ETV Live" avalik salvestus ning saade jõudis teleeetrisse 26. detsembril 2012. Kontserdil esitas Lepland laule oma uuelt albumilt "Öö mu kannul käib", kuid kõlasid ka vanemad laulud. Kontsertsalvestisest valmis DVD, mis on poodides saadaval alates 19. detsembrist 2012. "Kes on 12 poissi, kes astuvad homme "Eesti otsib superstaari" stuudiovoorus võistlusesse?". Gossip.ee. Originaali arhiivikoopia seisuga 19.10.2009. Vaadatud 4.03.2012. "Kultuur 96/05/14". Postimees.ee. Originaali arhiivikoopia seisuga 7.01.2012. Vaadatud 4.03.2012. "uudis1-2". Sirp.ee. Vaadatud 4.03.2012. "Tallinna Postimees Kultuur $$d". Vana.www.postimees.ee:8080. Vaadatud 4.03.2012.[alaline kõdulink] "Homses superstaarisaate stuudiovoorus võistlevad 12 poissi". Tv3.ee. Originaali arhiivikoopia seisuga 20.07.2011. Vaadatud 4.03.2012. Agnes Männiste 6. aprill 2009. "WAF-koor tähistas võitu hommikuni". Ohtuleht.ee. Vaadatud 4.03.2012. "Etendub noortemuusikal Saladin ja Lõvisüda". Tallinn.ee. 28. jaanuar 2008. "Ott Lepland sai maha debüütalbumiga – Elu24 : Muusika". Elu24.ee. Vaadatud 4.03.2012. "https://web.archive.org/web/20100423212849/http://publik.delfi.ee/news/muusika/ott-leplandi-debuutalbum-purustab-muugirekordeid.d?id=30548823 Toimetas Kristin Aasma 28. oktoober 2011, 18:10 (26. oktoober 2011). "Ott Leplandi plaat "Laulan ma sind" on tänasest saadaval". Ohtuleht.ee. Vaadatud 4.03.2012. "«Laulupealinna» laulustaarid ja –paigad on selgunud! – Elu24 : Tele". Elu24.ee. Vaadatud 4.03.2012. DELFI. "Lõpuks selgunud: Eesti laulupealinn on Kärdla! – Publik". Publik.delfi.ee. Vaadatud 4.03.2012.[alaline kõdulink] "Ott Lepland on «Su nägu kõlab tuttavalt» esimene osaleja – Elu24". Elu24.ee. Vaadatud 15.08.2013. "Hittsaate "Su nägu kõlab tuttavalt" teine hooaeg alustab juba oktoobris – Elu24". Err.ee. Originaali arhiivikoopia seisuga 10.11.2013. Vaadatud 5.07.2013. ""Su nägu kõlab tuttavalt" finaal – Piletilevi". piletilevi.ee. Originaali arhiivikoopia seisuga 10.11.2013. Vaadatud 7.10.2013. "Video ja galerii: «Laula mu laulu» kõik osalejad selgunud – Elu24". Elu24.ee. Vaadatud 17.09.2014. https://tv3.ee/saade/su-nagu-kolab-tuttavalt/su-nagu-kolab-tuttavalt-kuldse-hooaja-osalejad-teada https://kanal2.ee/et/n/166149/muusikaline-voistlusaade-taehtede-taeht-pakub-erakordseid-elamusi-igal-puehapaeeval https://elu24.postimees.ee/8014403/blogi-ja-galerii-muts-maha-koikide-osaliste-ees-muusikalise-telesou-tahtede-taht-voitjaks-krooniti-ott-lepland "Superstaar Ott Lepland mängib peaosa «Keskkoolimuusikalis» – Elu24 : Muusika". Elu24.ee. Vaadatud 4.03.2012. "Kuula siit Ott Leplandi ja Mari Ronimoisa muusikalilaulu". Elu24.ee. Vaadatud 1.04.2010. "Ott Lepland sai pearolli uues eestimaises filmis – Elu24 : Film". Elu24.ee. Vaadatud 4.03.2012. ""Vasaku jala reede" DVD jõudis müügile! – Elu24". Publik.ee. Originaali arhiivikoopia seisuga 6.12.2012. Vaadatud 1.12.2012. "Selgusid võistluse "Eesti laul 2012" poolfinalistid". Eestilaul.err.ee. Vaadatud 4.03.2012. "Loositi võistluse "Eesti laul 2012" poolfinaalide koosseisud". Eestilaul.err.ee. Vaadatud 4.03.2012. "Selgusid esimesed Eesti Laulu finalistid – Eurovisioon – Eesti laul : Uudised". Eurovisioon.elu24.ee. 18. veebruar 2012. Vaadatud 4.03.2012. "Eesti esineb Eurovisiooni finaalis üheteistkümnendana". Elu24.ee. Vaadatud 26.05.2012. "Eesti esineb Eurovisiooni teises poolfinaalis 14ndana". Elu24.ee. Vaadatud 26.05.2012. "Ott Lepland receives ESC Radio Award trophy". escradio.com. Vaadatud 19.09.2012. "Eesti esimene fänniraamat on Ott Leplandist – Elu24 : Eesti staarid". Elu24.ee. Vaadatud 4.03.2012. Toimetas Marge Sillaots 7. detsember 2010, 12:00. "Ott Leplandi fänniraamatu tulu aitab noortel lauljaks õppida". Ohtuleht.ee. Vaadatud 4.03.2012. Toimetas Nataly Koppel 6. aprill 2010, 14:47. "Kuldne Plaat: Kihnu Virve ja Toomas Anni on aasta müüduimad lauljad!". Ohtuleht.ee. Vaadatud 4.03.2012. "Selgusid Kuldne Plaat 2011 võitjad! – Elu24 : Muusika". Elu24.ee. Vaadatud 4.03.2012. "Selgus R2 Aastahiti «Unistuste Bändi» koosseis – Elu24 : Eesti staarid". Elu24.ee. Vaadatud 4.03.2012. "R2 Aastahitt 2012". r2.err.ee. Originaali arhiivikoopia seisuga 24.12.2016. Vaadatud 9.02.2013. "Keeletegu 2012. Kandidaadid ja hääletus". hm.ee. Vaadatud 9.02.2013. "Aasta keeletegu on sõnaperede sõnaraamat". Lääne Elu. Vaadatud 15.03.2013. "Nokia Kontserdimajas jagati Eesti muusikaauhindu". ohtuleht.ee. Vaadatud 14.02.2013. "Ott Lepland viib presidendiballile vanaema". ohtuleht.ee. Vaadatud 16.02.2013. "2013. aasta popmuusikaauhinnad on jagatud!". kuldneplaat.ee. Vaadatud 21.03.2013. "Arhiivikoopia". www.eurovisionontop.com. Originaali arhiivikoopia seisuga 3.01.2015. Vaadatud 3.01.2015.{{cite web}}: CS1 hooldus: arhiivikoopia kasutusel pealkirjana (link) "ETV Live: Ott Lepland". Etv.ee. Vaadatud 19.12.2012. Viitamistõrge: <references>-siltide vahel olevat <ref>-silti nimega "IqBCH" ei kasutata eelnevas tekstis. Ott Leplandi ametlik koduleht Ott Leplandi ametlik Facebooki leht Kuula Ott Leplandi MySpace'is Ott Leplandi lüürika Ott Leplandi fännide foorum Ott Lepland andmebaasis MusicBrainz (inglise keeles) VIDEOD: Oti teekond võidule oli selline! DelfiTV Ott Lepland – Minu Isa Majakene. 00:57 youtube.com Ott Lepland – "She", "Kaks takti ette" 2006. 03:11 youtube.com Ott Lepland – Kaua veel 3.55 youtube.com Ott Lepland – Imede öö 3:18 youtube.com Ott Lepland – "Jäädagi nii" 3:56 youtube.com